**2022/23. évi Pályázati felhívás
PTE Proof of Concept (PoC) alapból történő támogatásra
PoC projekttámogatás és PoC Idea fejlesztés**

1. **Az alap célja**

A Pécsi Tudományegyetem célja, hogy az oktatás, valamint a tudományos tevékenység mellett a régió és az ország meghatározó kutatás-fejlesztési és innovációs központja is legyen.

A Pécsi Tudományegyetem kiemelt fontosságot tulajdonít az egyetemen létrejövő szellemi termékek gazdasági hasznosításának. Ehhez kapcsolódóan kívánja létrehozni a szellemi termékek piacra juttatását, hasznosítását megkönnyítő PTE Proof of Concept (PoC) Alapot. Az alap elsődleges célja a termékvalidáció és termékfejlesztés támogatása.

1. **Az alap forrása**

Az alap forrását a 2022/2023 évre a PTE és az Universitas Quinqueecclesiensis Alapítvány (UQA) között létrejött támogatási szerződés biztosítja. Rendelkezésre álló keret bruttó 120 millió Ft.

1. **Az alap indokoltsága**

Az egyetemen folyó kutatási tevékenység keretében fejlesztett találmányok nem jutnak el addig a technológia-fejlettségi szintig, ahol üzleti hasznosíthatóságuk bizonyítottá válhat, legtöbb esetben hiába rendelkeznek komoly hasznosíthatósági potenciállal, értékesítésüknek komoly gátat szab az alacsony technológiai érettség. Ezt a fejlesztési lépést a külső partnerek – vállalati együttműködők, befektetők – még nem, az alapkutatási – zömmel pályázati – programok már nem finanszírozzák, miközben a szellemi termék piacra vitelét, értékesítését legtöbbször ellehetetleníti a magas üzleti kockázat. A tapasztalható finanszírozási rés, a hasznosíthatósághoz szükséges célirányos fejlesztések, bizonyítások pénzügyi hátterét leghatékonyabban egy e céllal létrehozott, önálló pénzügyi alappal lehet megvalósítani.

1. **A program keretében támogatható tevékenységek különösen:**

(1.) Ötletvalidációhoz kapcsolódó költségek, piackutatás;

(2.) Proof of Concept (igazoló) kísérletek végzése; ehhez kapcsolódó anyag- és fogyóeszköz beszerzés (bérköltség csak indokolt esetben)

(3.) Prototípus-fejlesztés;

(4.) Külső szakértők megbízása üzleti-hasznosítási modell kidolgozására, piacelemzésre, piacfókuszálásra;

(5.) Külső szolgáltatások igénybevétele (pl. szoftverfejlesztés, rapid prototyping, analitikai szolgáltatások stb.);

1. **Elszámolható költségek**

Személyi jellegű költségek

* többletfeladat keretében bér jellegű költség és járuléka (csak indokolt esetben, valamint a szellemi alkotásban feltalálóként, szerzőként részt nem vevők részére)
* megbízási szerződés keretében bér jellegű költség és járuléka

Dologi költségek

* szakértői szolgáltatások költsége, szellemi tevékenység költségei, szakértői díjak
* regisztrációs díj, úti- és szállás költség
* piacra jutást segítő szolgáltatások igénybevétele
* kutatási anyag- és fogyóeszköz beszerzés

Beruházások

* prototípus fejlesztés költségei
1. **Nem elszámolható költségek**

Személyi jellegű költségek

* A pályázatot benyújtó, valamint a szellemi alkotásban feltalálóként, szerzőként részt vevő egyetemi polgár nem kaphat személyi jellegű támogatást.

Beruházások

* A projekt megvalósításához nem szorosan kötődő informatikai eszköz (pl.: laptop) beszerzése jelen pályázat keretei között nem lehetséges.
1. **A pályázat lebonyolítása**

(1.) A Projektjavaslatot a PTE Kancellária Kutatáshasznosítási és Technológia-transzfer Főosztály (továbbiakban KTTF) útján kell benyújtani a projekt jellegének megfelelő adatlapon (lásd VII/6. pont és melléklet). A pályázatok érkeztetését és nyilvántartását, illetve a pályázók értesítését a KTTF végzi. A jelentkezők a beküldést követően 2 munkanapon belül visszaigazolást kapnak annak befogadásáról. A Projektjavaslatok az e-mail-en történő visszaigazolást követően válnak befogadottá.

(2.) A beérkezett Projektjavaslatokat formai ellenőrzés után a KTTF a PTE Innovációs Szakértői Hálózat (<https://i3.pte.hu/hu/innovacio/szakertoi-halozat>) kiválasztott tagjai elé terjeszti véleményezésre. Egy Projektjavaslatot **2** releváns szakmai háttérrel rendelkező **Innovációs Szakértő véleményez**, amely véleményezés elsősorban a megoldás piaci validálását célozza.

(3.) A támogatásról szóló döntést a szakértői vélemények figyelembevételével külső szakértőkből és belső egyetemi innovációs vezetőkből álló **7 tagú** testület, a **PoC Innovációs Tanácsadó Testület** (a továbbiakban Tanácsadó Testület) hozza meg. A Tanácsadó Testület tagja a PTE innovációs rektorhelyettese, a PTE Innovációs Bizottságának elnöke, a Kancellária delegáltja, az UQA Kuratóriumának delegáltja és 3 regionálisan meghatározó szerepet betöltő gazdasági szervezet vezetője/szakértője. A PoC Innovációs Tanácsadó Testület elnöke a Kuratórium által delegált tag.

 (4.) A projektjavaslatokat a Tanácsadó Testület jelen pályázat 7. számú mellékletében található **pontozási rendszer alapján sorrendbe állítja**. A sorrend alapján a legmagasabb pontot kapott pályázatok kapnak lehetőséget a projekt bemutatására. A projektbemutatások során a pályázók **10 perces pitch-ben** ismertetik elképzeléseiket a Tanácsadó Testület számára, a bemutatóra legfeljebb 180 millió Ft forrásigényt lefedő projekt kap meghívást.

(5.) A **Projektjavaslatok** benyújtási határideje: **2022. október 31.**

Támogató és elutasító döntés esetében is rövid szöveges szakmai indokolás készül minden benyújtott Projektterv bírálatáról, amelyről a KTTF e-mailben értesíti a Pályázókat.

(6.) A Támogatás maximális összege a benyújtott projekt jellegétől függően:

- **PoC Idea -** **3 millió Ft**

- **PoC Projekttámogatás - 10 millió Ft**

**- Kiemelt Kiegészítő PoC Projekttámogatás - + 20 millió Ft:** Erre a konstrukcióra egy PoC Projekttámogatás benyújtásával lehet pályázni.

A Projekt időtartalma legfeljebb 12 hónap (lásd jelen kiírás VIII/6. bekezdés).

(7.) Elvárt eredmény a termék/technológia alkalmassá tétele az alábbiak valamelyikére:

* A pályázati ötleten alapuló, a PTE felé bejelentett szellemi alkotás (találmány, szerzői mű, szoftver, know-how, design) a PoC Idea pályázatok esetében
* A technológia továbbfejlesztéséhez szükséges külső források bevonása;
* Ipari partner részére kiajánlásra alkalmas technológiai ajánlat, K+F+I szolgáltatás;
* Külső partner számára hasznosításba adás;
* A technológiát hasznosító spin-off vállalkozás indítása.

(8.) A nyertes Pályázó köteles a megvalósítási időszak 6. hónapjának végéig egy **félidei szakmai beszámolót** benyújtani. A benyújtott beszámolót a Tanácsadó Testület a benyújtástól számított 8 naptári napon bírálja el. A megvalósítás csak abban az esetben folytatható, amennyiben a félidei szakmai beszámolót a Tanácsadó Testület jóváhagyta.

(9.) A nyertes Pályázó köteles részt venni **egy rövid üzleti és egy iparjogvédelmi képzésen,** amelyet a Pécsi Tudományegyetem biztosít számára a projekt megvalósítási időszaka alatt.

(10.) A KTTF a tervezett eredmények eléréséhez minden projekthez innováció menedzsert biztosít, aki tanácsadási, üzletfejlesztési tevékenységgel segíti a pályázót.

1. **A támogatás feltételei**

(1.) Csak hasznosítási potenciállal rendelkező kutatási eredményekre épülő projekt támogatható.

(2.) Az Egyetem valamennyi polgára benyújthat pályázatot.

(3.) A magasabb összegű támogatásokra (**PoC projekttámogatás és Kiemelt Kiegészítő PoC Projekttámogatás**) csak azon pályázók nyújthatnak be pályázatot, akik „A Pécsi Tudományegyetem szellemi alkotások jogvédelméről és a szellemi tulajdon kezeléséről szóló szabályzatában” foglaltak szerint korábban a finanszírozást igénylő projekt tárgyában szellemi termék bejelentést tettek a PTE-hez, és szellemi terméküket a PTE Innovációs Bizottság befogadta.

**PoC Idea** pályázat esetében nem szükséges már meglevő bejelentett szellemi termékkel rendelkezni.

**Hallgató pályázó** esetén a pályázat támogathatóságának feltétele, hogy a hallgató a projekt tárgyát képező szellemi alkotást a PTE részére felajánlja.

(4.) **PoC projekttámogatás** **és Kiemelt Kiegészítő PoC Projekttámogatás** esetén a projekt alapját képező technológia (szellemi alkotás) kizárólagosan a PTE tulajdona lehet. A harmadik természetes vagy jogi személyekkel megosztott tulajdonban lévő technológiára irányuló projekt abban az esetben támogatható, amennyiben a PTE tulajdonrésze az érintett technológiára vonatkozóan eléri vagy meghaladja az 50%-ot.

**PoC Idea pályázat** esetében a projekt alapját képező innovatív ötlet kizárólagosan a pályázók saját ötlete lehet.

(5.) A projektjavaslat a technológia-, szolgáltatás-, termékfejlesztés soron következő fázisát vagy ezek tesztelését célozza meg.

(6.) A projektek legfeljebb 12 hónapra és legkésőbb 2023. november 30-ai zárással tervezhetők.

(7.) A projekt támogatható összköltsége maximálisan 3, 10, illetve 30 millió forintra tervezhető. A források teljes körű felhasználása érdekében a PoC Innovációs Tanácsadó Testület csökkentett összegű támogatási döntést is hozhat.

(8.) A pályázó nyilatkozatban vállalja az együttműködést annak érdekében, hogy a megítélt forrás a szabályoknak megfelelő módon és időben elszámolásra kerüljön, így biztosítva a hatékony felhasználást.

(9.) A pályázó az előrehaladással párhuzamosan köteles rövid írásbeli jelentést készíteni a támogatott projektről és azt köteles elektronikus formában megküldeni PTE KTTF által kijelölt innováció menedzser részére.

(10.) A pályázati forrás konkrét hasznosulásának bemutatására a pályázó köteles egy min. 3000 karakter terjedelmű, írásbeli záróbeszámolót leadni a projekt lezárultával a PTE KTTF részére. A záróbeszámolókat a PTE Innovációs Bizottsága értékeli.

(11.) A pályázó nyilatkozatban vállalja az együttműködést a PTE KTTF-fel, felkérésére bemutatja a fejlesztését harmadik fél számára, részt vesz a PTE KTTF által szervezett vagy általa javasolt szakmai rendezvényeken.

(12.) Amennyiben a pályázó nem tudja teljesíteni jelen pályázat felhasználási és teljesítési feltételeit, illetve nem tud elszámolni a megnyert támogatással, úgy a következő 5 évben automatikusan kizárásra kerül a PTE jövőbeni belső pályázatai köréből.

(13.) Nem nyújthat be pályázatot az a pályázó, aki nem tudta teljesíteni a korábbi évek Proof of Principle (PoP) illetve Proof of Concept pályázatainak felhasználási és teljesítési feltételeit, illetve nem tudott elszámolni az ott elnyert támogatással.

1. **A pályázatok értékelése**

A beérkezett Projektjavaslatokat formai ellenőrzés után a KTTF a PTE Innovációs Szakértői Hálózat (<https://i3.pte.hu/hu/innovacio/szakertoi-halozat>) kiválasztott tagjai elé terjeszti véleményezésre. Egy Projektjavaslatot **2** releváns szakmai háttérrel rendelkező **Innovációs Szakértő véleményez**, amely véleményezés elsősorban a megoldás piaci validálását célozza. A támogatásról szóló döntést a szakértői vélemények figyelembevételével külső szakértőkből és belső egyetemi innovációs vezetőkből álló **7 tagú** testület, a **PoC Innovációs Tanácsadó Testület** (a továbbiakban Tanácsadó Testület) hozza meg. A projektjavaslatokat a Tanácsadó Testület jelen pályázat 7. számú mellékletében található **pontozási rendszer alapján sorrendbe állítja**. A sorrend alapján a legmagasabb pontot kapott pályázatok kapnak lehetőséget a projekt bemutatására. A projektbemutatások során a pályázók **10 perces pitch-ben** ismertetik elképzeléseiket a Tanácsadó Testület számára, a bemutatóra legfeljebb 180 millió Ft forrásigényt lefedő projekt kap meghívást.

Az értékelés 3 kategória (Újdonságérték, Megvalósíthatóság, Értékesíthetőség) 3-3 szempontjának 0-8 közötti pontozásával történik. A Tanácsadó Testület 4 féle döntési javaslatot fogalmazhat meg a pontozás alapján:

1. Támogatásra javaslom
2. Támogatásra javaslom a költségek csökkentése mellett
3. Átdolgozás, pontosítás után támogatható
4. Nem támogatandó

 Az értékelőlapot jelen kiírás 7. sz. melléklete tartalmazza.

1. **A pályázatok benyújtása**
2. A pályázati Projektjavaslat – jellegétől függően- csak a jelen felhívás *1. vagy 2. sz. mellékletét* képező, illetve a [www.innovacio.pte.hu](http://www.innovacio.pte.hu) oldalról letölthető hivatalos adatlapon nyújtható be. Az adatlaphoz csatolni kell a jelen kiírás *3 sz. mellékletében* található Pályázói nyilatkozatot, illetve a *4 sz. mellékletében* található A kutatóhely vezetőjének támogató nyilatkozatát, valamint a *6. sz. melléklet* szerinti részletes költségvetést. Kiemelt kiegészítő PoC Projekttámogatás igénylése esetén a 2. sz. melléklet szerinti Adatlapon és a 6. sz. melléklet szerinti költségvetésen túl az *5. sz. melléklet* szerint elkészített üzleti koncepció benyújtása is kötelező.
3. A pályázattal kapcsolatos további tájékoztatás a jambrich.kata@pte.hu címen kérhető.

(3.) A pályázati Projektjavaslatot elektronikusan kérjük benyújtani az alábbi címre: jambrich.kata@pte.hu

(4.) A pályázatok benyújtási határideje: **2022. október 31.**